CELEX: 52011XP0275
Language: ro
Date: 2011-06-23 00:00:00
Title: Numirea președintelui Băncii Centrale Europene - candidatul Mario Draghi Decizia Parlamentului European din 23 iunie 2011 referitoare la recomandarea Consiliului privind numirea președintelui Băncii Centrale Europene (10057/2011 – C7-0134/2011 – 2011/0804(NLE))

18.12.2012   
            
            
               RO
            
            
               Jurnalul Oficial al Uniunii Europene
            
            
               CE 390/70
            
         Joi, 23 iunie 2011Numirea președintelui Băncii Centrale Europene - candidatul Mario Draghi
   P7_TA(2011)0275
   Decizia Parlamentului European din 23 iunie 2011 referitoare la recomandarea Consiliului privind numirea președintelui Băncii Centrale Europene (10057/2011 – C7-0134/2011 – 2011/0804(NLE))
   2012/C 390 E/11
   (Procedura de consultare)
   
      Parlamentul European,
   
               —
            
            
               având în vedere Recomandarea Consiliului din 17 mai 2011 (10057/2011) (1),
            
         
               —
            
            
               având în vedere articolul 283 alineatul (2) al doilea paragraf din Tratatul privind funcționarea Uniunii Europene, în temeiul căruia a fost consultat de către Consiliul European (C7-0134/2011),
            
         
               —
            
            
               având în vedere articolul 109 din Regulamentul său de procedură,
            
         
               —
            
            
               având în vedere raportul Comisiei pentru afaceri economice și monetare (A7-0229/2011),
            
         
               A.
            
            
               întrucât, prin scrisoarea din 20 mai 2011, Consiliul European a consultat Parlamentul European cu privire la numirea lui Mario Draghi ca președinte al Băncii Centrale Europene pentru un mandat de opt ani începând cu 1 noiembrie 2011;
            
         
               B.
            
            
               întrucât Comisia pentru afaceri economice și monetare din cadrul Parlamentului European a evaluat ulterior atestările profesionale ale candidatului desemnat, în special în ceea ce privește cerințele menționate la articolul 283 alineatul (2) din Tratatul privind funcționarea Uniunii Europene (TFUE), precum și având în vedere criteriul de independență deplină a Băncii Centrale Europene în conformitate cu articolul 130 din TFUE; întrucât, în cadrul acestui proces de evaluare, comisia a primit un curriculum vitae din partea candidatului, precum și răspunsurile sale la întrebările scrise care i-au fost adresate;
            
         
               C.
            
            
               întrucât comisia a organizat ulterior, la 14 iunie 2011, o audiere de două ore și jumătate cu candidatul desemnat, în cadrul căreia acesta a făcut o declarație introductivă și apoi a răspuns întrebărilor adresate de membrii comisiei,
            
         
               1.
            
            
               emite un aviz favorabil privind recomandarea Consiliului referitoare la numirea lui Mario Draghi în funcția de Președinte al Băncii Centrale Europene;
            
         
               2.
            
            
               încredințează Președintelui sarcina de a transmite prezenta decizie Consiliului European, Consiliului și guvernelor statelor membre.
            
         
      (1)  JO L 150, 9.6.2011, p. 8.